ИЗИСКВАНИЯ

• Име (*на български и на английски*) и данни за списанието (ISSN, кой го издава, телефон и имейл за контакт).

• Кратко описание на списанието (*и на английски език*), от коя област на знанието е, за кого е предназначено, колко пъти излиза.

• Съдържание на списанието в *.pdf формат* – на български и на английски, да няма хиперлинкове във файла.

• Корица на списанието в *.jpeg формат* – файл не по-голям от 200-300 КB

• Файл за редакционната колегия на списанието - *.pdf формат*

• Всяка статия е на отделен файл в searchable .pdf формат. Името и титлите на автора се посочват на английски език, както и институционалната му принадлежност и имейл за връзка. Към всяка статия трябва **да има абстракт и ключови думи на английски език**, да е посочено по-подробно в коя област на знанието е.

• Срокът за регистрация на нов брой е до две седмици след излизането/отпечатването му, но може да става и веднага след предаване на окончателната версия за печат.

• Общата големина на .pdf файла на един брой от списание не е желателно да надвишава 5 – 10 МВ, а за книга – 10 -15 МВ.

• Всяка монография, както и сборник, също трябва да имат резюмета на английски, като при сборниците резюме на английски се въвежда и за всяка статия.

• При регистрация на книги, когато са монографии, в *searchable .pdf файлове* се публикува цялата книга (eBook-PDF) и извадените от нея: *съдържание* (Table of Contents), *въведение* (Introduction) и *избран пример* - част от глава около 5-10 страници (Sample-PDF). Ако книгата е колективна, всяка една глава трябва да е в *readable .pdf формат*.